cyanic-selkie/wikianc huggingface dataset:
ஜக்திஷ் பிரசாத் மதூர் (இராஜஸ்தான் அரசியல்வாதி)
ஜக்திஷ் பிரசாத் மதூர் (13/1 / 1928 - 04/ 08/2007, Jagdish Prasad Mathur ) என்பவர் இந்திய அரசியல்வாதி மற்றும் பாரதிய ஜனதா கட்சியின் ஒரு தலைவராக இருந்தவர் ஆவார். இவர் ராஜஸ்தான் மாநிலத்தின் சிகார் மாவட்டத்தில் 1928 ஆம் ஆண்டு பிறந்தவர். ராஷ்ட்ரிய ஸ்வயம்சேவக் சங்கத்துடன் இணைந்த இவர், 1952இல் பாரதீய ஜன சங்கத்தில் உறுப்பினராக ஆனார். 1957-62 காலப்பகுதியில் ராஜஸ்தான் சட்டமன்ற உறுப்பினராக தேர்ந்தெடுக்கப்பட்டார். இவர் ஜன சங்கத்தின் ராஜஸ்தான் பிரிவின் செயலாளராகவும், தலைவராகவும் பணியாற்றினார். பின்னர் அவர் 6 வது மக்களவையில் சிகர் தொகுதியில் இருந்து தேர்ந்தெடுக்கப்ப்ட்டார். மேலும் 3-4-1970 முதல் 2-4-1976 வரை இந்திய நாடாளுமன்றத்தின் மேல்சபை மாநிலங்களவை  உறுப்பினராக இருந்துள்ளார்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:Articles with invalid date parameter in template பகுப்பு:1928 பிறப்புகள் பகுப்பு:2007 இறப்புகள் பகுப்பு:6வது மக்களவை உறுப்பினர்கள்
பி. எல். வர்மா
'''பி. எல். வர்மா' (B. L. Verma''), இந்தியாவின் உத்தரப் பிரதேச மாநில பாரதிய ஜனதா கட்சியின் துணைத் தலைவரும்,, மாநிலங்களவை உறுப்பினரும் கூட்டுறவு அமைச்சகம் மற்றும் வடகிழக்கு பிரதேச மேம்பாட்டு அமைச்சகத்தின் இணை அமைச்சரும் ஆவார்.
பிராங்க்புர்ட் தமிழ் மன்றம்
பிராங்க்புர்ட் தமிழ்மன்றம் டிசம்பர் 10, 1988 இல் செருமனி பிராங்க்புர்ட் நகரில் சிறீபதி சிவனடியாரின் தலைமையில், புலம்பெயர்ந்த செருமனிய மக்களைக் கருத்தில் கொண்டு ஆரம்பிக்கப் பட்டது. புலம்பெயர்ந்த மேற்கு செருமன் தமிழர்களின் குழந்தைகளுக்கான தமிழ்க்கல்வி, ஜெர்மன் மொழியிலான அடிப்படை அறிவு, தமிழர்களின் கலை, கலாச்சாரங்கள், உலகத் தமிழர்களுடனான தொடர்பு போன்றவையே இம் மன்றத்தின் முன்னெடுப்பாக இருந்தது. தாயகத்தில் தமது படிப்பைத் தொடர முடியாத தமிழ்மாணவர்கள் செருமனியில் தமது படிப்பைத் தொடருவதற்கான உதவிகளையும் மேற்கு ஜெர்மன் பல்கலைக்கழக தமிழ் மாணவர் சேவை அமைப்பின் மூலம் இம்மன்றம் செய்து வந்தது.
தமிழ்நாதம்
இம்மன்றம் தமிழ்நாதம் என்ற சஞ்சிகையையும் வெளியிட்டு வந்தது. இச் சஞ்சிகை புலம் பெயர்ந்த பிராங்க்புர்ட் தமிழர்களின் எழுத்துக்களுக்கு களமாக அமைந்திருந்தது.
தமிழ் மன்றம்
தமிழ் மன்றம் பிராங்போர்ட், செருமனியில் 1988 இல் இருந்து வெளிவந்து கொண்டிருந்த ஆண்டு மலர். இம்மலரை பிராங்போர்ட் தமிழ்மன்றம் ஆண்டறிக்கை மலராக வெளியிட்டுக் கொண்டிருந்தது.
வெளி இணைப்புகள்
பகுப்பு:1980 களில் வெளிவந்த தமிழ் இதழ்கள் பகுப்பு:1990 களில் வெளிவந்த தமிழ் இதழ்கள் பகுப்பு:யேர்மனியத் தமிழ் இதழ்கள் பகுப்பு:யேர்மனியில் தமிழ் கல்வி
சந்திரிகா (மலையாள இதழ்)
சந்திரிகா என்பது கேரளத்தின் கோழிக்கோடில் உள்ள முஸ்‌லிம் பிரிண்டிங், பப்ளிசிங் கம்பனி வெளியிடும் மலையாள நாளிதழ். இது முஸ்லிம் லீக் கட்சியின் அதிகாரப்பூர்வ நாளேடு. கேரளத்தில் கோழிக்கோடு, கண்ணூர், மலப்புறம், கொச்சி, திருவனந்தபுரம், கோட்டயம் ஆகிய நகரங்களில் வெவ்வேறு பதிப்புகள் அச்சடிக்கப்படுகின்றன. அரபு நாடுகளில், துபை, பஹ்‌ரைன், கத்தார் ஆகிய பகுதிகளில் மிடில் ஈஸ்டு சந்திரிகா என்ற பெயரில் வெவ்வேறு பதிப்புகள் வெளியாகின்றன. டி. பி செரூப்பயான் இந்த இதழின் ஆசிரியர்.
இணைப்புகள்
பகுப்பு:மலையாள நாளிதழ்கள்
பஞ்சப்பட்டி ஊராட்சி
பஞ்சப்பட்டி ஊராட்சி (Panjapatti Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3709 பேர் ஆவர். இவர்களில் பெண்கள் 1846 பேரும் ஆண்கள் 1863 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திர்கந்தரா மண்டலா அருங்காட்சியகம், யோக்யகர்த்தா
திர்கந்தரா மண்டலா அருங்காட்சியகம் (Dirgantara Mandala Museum), அதிகாரப்பூர்வமாக இந்தோனேஷியன் விமானப்படையின் அருங்காட்சியகம் என்று அழைக்கப்படுகின்ற, இந்தோனேசிய விமானப் படைகளுக்கான மத்திய அருங்காட்சியகம் ஆகும்.
இந்தோனேஷியன் விமானப்படையின் வரலாறு தொடர்பான காட்சிப் பொருள்கள் இந்த அருங்காட்சியகத்தில் பார்வைக்கு வைக்கப்பட்டுள்ளன. இந்த அருங்காட்சியகம் இந்தோனேஷியவில் யோகியாகர்த்தா என்னும் இடத்தில் உள்ள அடிசுட்ஜிபிட்டோ சர்வதேச விமான நிலைய  வளாகத்தில் அமைந்துள்ளது. திர்கந்தரா மண்டலா அருங்காட்சியகத்தில் இந்தோனேசியாவின் ஆகாய விமானங்கள் உள்ளிட்ட அவை தொடர்பான பல பொருள்கள் காட்சியில் உள்ளன. இந்த அருங்காட்சியகத்தில் இந்தோனேசியாவில் ஆரம்பகால பைப்ளேன் எனப்படுகின்ற இருமுனை விமானங்கள் முதல் முதல் நவீன வகையைச் சேர்ந்த ஜெட் என்ஜின் கொண்ட விமானங்கள் வரை காட்சிப்படுத்தப்பட்டுள்ளன.
வரலாறு
இந்தோனேசிய விமானப்படைக்கான இந்த அருங்காட்சியகம் முதன்முதலில் ஏப்ரல் 4, 1969 ஆம் நாளன்று நிறுவப்பட்டது ஆகும். முதன் முதலில் இந்த இந்தோனேசிய விமானப்படையின் அருங்காட்சியகம் ஜகார்த்தாவில் உள்ள ஜலான் தனா அபாங் புக்கிட் என்னும் இடத்தில் அமைந்திருந்தது. முதலில் அமைந்திருந்த அருங்காட்சியகத்தை இந்தோனேசிய விமானப்படையின் தலைமைப் பணியாளராக இருந்த மார்சல் ரோஸ்மின் நொர்ஜாடின் என்பவர் திறந்து வைத்தார். ஜூலை 29, 1978 ஆம் நாளன்று, அருங்காட்சியகம் கேசட்ரியன் அகாபாரி பாகியன் உதாரா என்ற இடத்திற்கு இடமாற்றம் செய்யப்பட்டது யோகியாகர்த்தா இந்தோனேசிய விமானப்படை துவக்கம் பெற்ற இடமாகவும், இந்தோனேசிய விமானப்படை தொடர்பான நடவடிக்கைகளுக்கான மையமாகவும் யோககர்த்தா இருந்து வந்ததால், இந்த அருங்காட்சியகம் இந்த இடத்திற்கு மாற்றம் செய்யப்பட்டது. பின்னர், இராணுவ விமானங்களின் வளர்ச்சி காரணமாகவும், சேகரிப்புகள் அதிகமாக ஆரம்பிக்கவும் அருங்காட்சியகத்தின் படிப்படியாக விரிவாக்கம் பெற ஆரம்பித்தது. ஆதலால் அருங்காட்சியகத்தை மீண்டும் இடமாற்றம் செய்ய திட்டம் மேற்கொள்ளப்பட்டது.
அருங்காட்சியகம் மற்றும் சேகரிப்பு
இடது|thumb| அமெரிக்க கே -24 கேமரா (1944), இது 1978 ஆம் ஆண்டு முதல் திர்கந்தரா மண்டலா அருங்காட்சியகத்தில் காட்சிக்கு வைக்கப்பட்டுள்ளது. இடது|thumb| திர்கந்தரா மண்டலா அருங்காட்சியகத்தில் காட்சிப்படுத்தப்பட்டுள்ள இந்தோனேசிய விமானப்படையைச் சேர்ந்தநகாஜிமா கி-43 ஆஸ்கார் இந்தோனேசிய விமானப்படையின் மத்திய அருங்காட்சியகமான "திர்கந்தரா மண்டலா" சுமார் 4.2 ha பரப்பளவில் அமைந்துள்ளது. இதன் மொத்த கட்டிட பரப்பளவு சுமார் 8765 sqm ஆகும். இந்த அருங்காட்சியகம் பல அறைகளைக் கொண்டு அமைந்துள்ளது. இந்தோனேசியாவின் விமான போக்குவரத்து தொடர்பான 1,159 பொருட்கள் இந்த அருங்காட்சியகத்தில் காட்சிக்கு வைக்கப்பட்டுள்ளன.
இந்தோனேசிய விமானப்படையின் வளர்ச்சி தொடர்பான வரலாற்று புகைப்படங்களின் தொகுப்பினை இந்த அருங்காட்சியகத்தில் காணலாம். அருங்காட்சியகத்தில் ஏராளமான இராணுவ விமானங்களும் அவற்றின் பிரதிகளும் காட்சிக்கு உள்ளன, பெரும்பாலும் இரண்டாம் உலகப் போர் மற்றும் இந்தோனேசிய சுதந்திரப் போரைச் சேர்ந்த. குறிப்பிடத்தக்க சேகரிப்புகளில் ஒற்றை இன்ஜினைக் கொண்ட நகாஜிமா கி -43 விமானம், ஒருங்கிணைந்த பிபிஒய் கேடலினா எனப்படுகின்ற பறக்கும் படகு வகையைச் சார்ந்த விமானம் ஆகியவையும் தொலைதூர போர் விமானமான வெல்-ஐ ஆர்ஐ-எக்ஸ் (முதலில் தயாரிக்கப்பட்ட இந்தோனேசிய விண்வெளிசார் விமானம்) விமானத்தின் மாதிரியும் உள்ளது. மேலும் ஜப்பானிய ஏ6 எம்5 ஜீரோ சென், மற்றும் சில குண்டுவீசும் விமான வகைகள் (எ.கா. பி -25 மிட்செல், பி -26 இன்வேடர், டி.யு-16 பேட்ஜர் ), தொலைதூர ஒற்றை இருக்கைகொண்ட வட அமெரிக்க பி -51 முஸ்டாங் விமானம் (இந்தோனேசியாவில் பிரபலமாக எஸ்.ஐ. கோகோர் மேரா என்றழைக்கப்படுகிறது), பல கிளைடர்கள், ஹெலிகாப்டர் ஹில்லர் மாடல் 360 (ஜனாதிபதி சுகர்னோ ப அவர்களால் பயன்படுத்தப்பட்ட முதல் ஹெலிகாப்டர் ஹெலிகாப்டராக  ) மற்றும் ஏவுகணைகள். காட்சிக்கு வைக்கப்பட்டுள்ளன.
2015 ஆம் ஆண்டில், இந்தோனேசிய விமானப்படை அரசுக்கு சொந்தமான நிறுவனங்களான பிண்டாட் மற்றும் சாரி பஹாரி ஆகியவற்றுடன் இணைந்து கண்டுபிடித்த ஒன்பது குண்டுகளின் முன்மாதிரிகள் காட்சியில் உள்ளன. இந்நிறுவனங்கள் இராணுவ மற்றும் வணிகம் தொடர்பான தயாரிப்புகளில் அனுபவம் பெற்ற நிறுவனங்கள் ஆகும். இந்த குண்டுகள் நடைமுறையில் பயன்படுத்தப்படுகின்ற குண்டுகள் ஆகும். மேலும் அவை மற்றும் அதிக வெடிக்கும் தன்மையினைக் கொண்ட குண்டுகள் ஆகும். அவை இந்தோனேசிய விமானப்படையின் சுகோய் சு -30, எஃப் -16, எஃப் -5, ஸ்கை ஹாக், சூப்பர் டுகானோ போன்ற விமானங்களில் பயன்படுத்தும் அளவில் அவை இருந்தன.
குறிப்புகள்
பகுப்பு:Coordinates on Wikidata பகுப்பு:இந்தோனேசிய அருங்காட்சியகங்கள்
ஜஸ்டிஸ் கோபிநாத்
ஜஸ்டிஸ் கோபிநாத் (Justice Gopinath) 1978 ஆம் ஆண்டு வெளிவந்த தமிழ்த் திரைப்படமாகும். தா. யோகானந்த் இயக்கத்தில் வெளிவந்த இத்திரைப்படத்தில் சிவாஜி கணேசன், ரஜினிகாந்த் மற்றும் பலரும் நடித்துள்ளனர்.
வினோத் ராய்
thumb வினோத் ராய்  (Vinod Rai, பிறப்பு மே 23, 1948) 2008 சனவரி 8 ஆம் திகதி முதல் 2013 மே 22 திகதி வரை   இந்தியத் தலைமைக் கணக்குத் தணிக்கையாளர் பதவியில் இருந்தவர் ஆவார். பழிச்சாட்டினால் கட்டாயமாக விலக்கப்பட்டாலன்றி 2014ஆம் ஆண்டு வரை இப்பதவியில் இருக்க இயலும். தில்லி பல்கலைக்கழகத்திலிருந்து பொருளியலில் முதுநிலைப் பட்டமும் ஆர்வர்டு பல்கலைக்கழகத்திலிருந்து பொது நிர்வாகத்தில் முதுநிலைப் பட்டமும் பெற்றுள்ளார். தற்பொழுது இரயில்வே துறைக்கு வெளித் தணிக்கையர்கள் மற்றும் மதிப்புறு ஆலோசகர்கள் அடங்கிய குழுவுக்குத் தலைவராக உள்ளார்.
1977 முதல் 1980 வரை கேரள மாநில கூட்டுறவு சந்தை கூட்டமைப்பில் மேலாண் இயக்குனராகவும் 1980 க்குப் பிறகு பல்வேறு பொறுப்புகளில் இருந்தார்.
இரண்டாம் தலைமுறை அலைக்கற்றை முறைகேடு
வினோத் ராய் தனது தணிக்கை அறிக்கையில் இரண்டாம் தலைமுறை அலைக்கற்றை ஒதுக்கீட்டால் இந்திய அரசுக்கு ரூபாய் 1,76,379 இழப்பு ஏற்பட்டது தெரிவித்தார். இதனால் வழக்கு தொடரப்பட்டது.
2ஜி அலைக்கற்றை விற்பனை தொடர்பான தமது தணிக்கை அறிக்கையில் அப்போதைய பிரதமர் மன்மோகன் சிங்கின் பெயர் இடம் பெறாமல் இருக்க இந்திய தேசிய காங்கிரஸ் கட்சியின் நாடாளுமன்ற உறுப்பினர் நிருபம் தனக்கு நெருக்கடி கொடுத்ததாக தொலைக்காட்சி, செய்தித் தாள்களுக்கு தான் அளித்த பேட்டி உண்மைக்குப் புறம்பானது என்றும், தவறுதலாக அப்படிக் கூறிவிட்டதாகவும் எழுத்து மூலமாக நீதிமன்றத்தில் தெரிவித்துள்ளார் வினோத் ராய்.
மேற்கோள்கள்
பகுப்பு:இந்திய அரசு அதிகாரிகள் பகுப்பு:1948 பிறப்புகள் பகுப்பு:வாழும் நபர்கள்
ஆசீவகம்
பெயர்க்காரணம்
ஆசீவகம் என்பது தமிழ்ச் சொல் எனக் கொண்டு ஆதி.சங்கரன் என்பவர் பின்வரும் விளக்கத்தினைக் கொடுத்துள்ளார். ஆசீவகம் = ஆசு+ஈவு+அகம்
ஆசு - பிழையற்ற செம்மையான தோல்வியேற்படுத்தாத கேட்ட போதே தங்கு தடையின்றி மடையுடைந்த வெள்ளமென, ஈவு – தீர்வு அகம் - தருமிடம் என்பதே ஆசீவகமாகும்.
ஆசீவகம் என்ற சொல்லின் வேரினை கணக்கியல் வழி நின்று விளக்குவோம். எட்டுக்குள் எத்தனை இரண்டுகள் உள்ளன என ஒருவர் அறிய விரும்புகிறார். வகுத்தல் முறையில் நான்கு எனக் கண்டு கொள்கிறார். எட்டு, இரண்டு என்பன அவரிடம் உள்ளவை. இவை, முறையே முதலி, வகுத்தியாம். அவற்றைக் கொண்டு அவர் பெற்ற விடை நான்கு. இதற்குப் பெயர் ஈவு. ஆக, எந்த ஒரு அறிந்த செய்தியிலிருந்தும் அறியாமல் உள்ள விடையை அறியலாம். அதற்கு ஈவு என்று பெயர். ஈவு என்பது வகுத்தும் பகுத்தும் பெறப்படும் விடையாம். கணக்கியலில் மட்டுமின்றி இயங்கியலில் உள்ள அனைத்துத் திணை, துறை, பல்தொழில், மூவிடம், ஐம்பாலிலும் நமக்குத் தெளிய வேண்டியவற்றைப் பகுத்தும் வகுத்தும் நாம் காணும் விடை ஈவு ஆகும்.
பண்டைக் கால மாந்தன் சாதி, சமயப் பாகுபாடுகள் இன்னதென்று அவனுக்குள் நஞ்சூட்டப் படுமுன்னர் வெள்ளந்தியாக வாழ்ந்த காலத்திலும், அவனது உடலியல், மருத்துவம், உழவு, தொழில், வானியல் போன்றவற்றில் பல்வேறு ஈவுகள் அவனுக்குத் தேவைப்பட்டன. தன்னை விடவும் படிப்பறிவிலோ, பட்டறிவிலோ தேர்ந்த வல்லுநர்களை அடையாளம் கண்டு அணுகிடப் போதுமான செய்திப் பரிமாற்றங்களும் ஏந்துகளும் இல்லாத சூழலில் யாரிடம் தனக்கான ஈவு பெறுவது?
அவனுக்கும் அன்று ஈவு கொடுப்பதற்கு ஒரு இடம் இருந்தது. அதுவே ஆசீவகத் துறவிகளின் கற்படுக்கை. அங்குச் சென்று தனக்குத் தேவையான ஈவுகளைப் பெற்றதால் அத் துறவிகளின் கற்படுக்கை ஈவகம் (ஈவு+அகம்) எனப் பெயர் பெற்றது. (உணவு தருமிடம் உணவகம் எனவும், மழிக்குமிடம் மழிப்பகம் எனவும் வழங்குதல் போன்று.) இதற்காக கைம்மாறு எதுவும் கருதாமல் எவ்வகைப் பிழையுமின்றிச் செம்மையாக ஈவு தந்ததால் ஆசு+ஈவகம் எனச் சிறப்பிக்கப் பட்டது. கைம்மாறு கருதாத செம்மையான கவி ‘ஆசுகவி’ எனச் சிறப்பிக்கப் பட்டது போல், இக்கற்படுக்கைகள் ஆசீவகக் கற்படுக்கைகள் எனவும், இங்கிருந்த துறவிகள் ஆசீவகத் துறவிகள் எனவும் பெயரிடப் பெற்றுச் சிறப்புற்றனர்.
ஆசீவகம் என்பது தமிழ்ச் சொல்லா?
ஆசீவகம் பற்றிய குறிப்புகள் தமிழ் இலக்கியங்களில் மிகவும் அருகியே காணப்படுகின்றன. ஆசீவகம் பற்றி தமிழ் இலக்கியங்களை ஆராய்ந்த அறிஞர்கள் தமிழ் இலக்கியங்களில் ஆசீவகம் பற்றி கூறப்பட்டுள்ளவைகளைத் தொகுத்துக் கூறியுள்ளனர். ஆசீவகம் என்ற சொல் சங்க இலக்கியத்தில் இல்லை. சிலப்பதிகாரத்தில் ஒரு இடத்திலும் மணிமேகலையில் ஒரு இடத்திலும் மட்டுமே சமகாலத்தில் தமிழ்நாட்டில் வாழ்ந்த ஆசீவகர்களைக் குறிக்கும் வகையில் குறிப்பிடப்பட்டு உள்ளது. நீலகேசியிலும், சிவஞானசித்தியாரிலும் ஆசீவகக் கருத்துக்கள் கூறப்படுகின்றனவே தவிர சமகாலத்தில் வாழ்ந்த ஆசீவகர்களைக் குறிப்பதாக இல்லை. தக்கயாகப்பரணியின் உரையாசிரியர் கூறுவதும், நன்னூல் உரையாசிரியர் மயிலைநாதர் கூறுவதும், நிகண்டுகள் குறிப்பிடும் ஆசீவகர் என்ற சொல்லும் அத்தகையவே. கி.பி எட்டாம் நூற்றாண்டுக்குரிய, காஞ்சி காமாட்சி அம்மன் கோவிலில் உள்ள கல்வெட்டில் ஆசீவகர் பற்றிக் குறிப்பிடப்பட்டு இருப்பதாக கூறப்படுகிறது. அதைப் பற்றிக் குறிப்பிடும் அறிஞர்கள் (திரு டி.வி.மகாலிங்கம் மற்றும் திருமதி ர. விஜயலட்சுமி) அந்தக் கல்வெட்டின் வரிகளையோ அக்கல்வெட்டு தொல்லியல் துறையின் தொகுப்பில் இடம்பெற்று இருந்தால் அந்தத் தொகுப்பு எது என்பதையோ குறிப்பிடவில்லை.எனவே அக்கல்வெட்டில் என்ன கூறப்பட்டு உள்ளது என்பதை அறிய முடியவில்லை. தேவாரத்தில் சமண, பௌத்தர்கள் ஏராளமான இடங்களில் குறிப்பிடப்பட்டுள்ளனர். ஆனால் ஆசீவகர் ஒரு இடத்தில் கூட குறிப்பிடப்படவில்லை. எனவே ஆசீவகம் சங்க காலத்துக்குப் பின்பு தமிழ்நாட்டுக்கு வந்து திருநாவுக்கரசர், திருஞானசம்பந்தர் காலத்துக்கு முன்பு தமிழ்நாட்டில் மறைந்து விட்டது என்பது தெளிவாகிறது. சித்தர் பாடல்களிலும் ஒரு இடத்தில் கூட ஆசீவகம் என்ற சொல் இடம் பெறவில்லை. எனவே ஆசீவகம் தமிழ்நாட்டில் தோன்றியது என்பதும் ஆசீவகம் என்பது தமிழ்ச்சொல் எனக் கொண்டு பொருள் கூறுவதும், ஆசீவகர் தமிழ் சித்தர்கள் என்று கூறுவதும் பொருந்துமாறில்லை.
கல்வெட்டுகளில் ஆசீவகருக்கு வரிவிதிப்பா?
தமிழ்நாடு, ஆந்திரா, கர்நாடகா ஆகிய பகுதிகளில் உள்ள கல்வெட்டுகளில் 'ஆசுவக் கடமை' முதலிய பெயர்களில் குறிப்பிடப்படும் வரி ஆசீவகர்க்குப் போடப்பட்ட வரி எனக் கருதிய ஏ.எல். பாஷம் அதைக் கொண்டு ஆசீவகர்கள் தமிழ்நாட்டில் பொ.ஊ. 14 ஆம் நூற்றாண்டு வரை வாழ்ந்ததாக முடிவு செய்தார். இந்திய மரபைப் பொருத்தவரை தொழில் மூலம் ஈட்டும் வருவாய்க்குத்தான் வரிவிதிக்கப்படுமே தவிர பின்பற்றும் மதத்துக்காக வரிவிதிக்கப்பட மாட்டாது. கல்வெட்டுகளில் பற்பல தொழில் செய்வோருக்கான வரிகளைக் கூறும்போது ஆசுவ வரியும் கூறப்பட்டுள்ளது. ஆசீவகர்கள் அப்படி 14 ஆம் நூற்றாண்டு வரை தமிழ்நாட்டில் வாழ்ந்திருந்தால் அவர்களைப் பற்றிய ஏராளமான குறிப்புகள் தமிழ் இலக்கியங்களில் இடம் பெற்று இருக்கும். ஆனால் அப்படிக் குறிப்புகள் இல்லை. சமண, பௌத்தர்களைப் பற்றி எண்ணற்ற குறிப்புகள் உள்ளன. எனவே ஏ.எல். பாஷம் அவர்கள் கருத்துப்படி தமிழ்நாட்டில் ஆசீவகர்கள் 14 ஆம் நூற்றாண்டு வரை வாழவில்லை என்பது தெளிவாகிறது. ஆசுவ வரி என்பது உண்மையில் குதிரைக்காரர்களுக்குப் போடப்பட்ட வரியே என்பதை அறிஞர் விஜயலட்சுமி தனது 'தமிழகத்தில் ஆசீவகர்கள்' என்ற நூலில் ஆராய்ந்து விளக்கியுள்ளார்.
தவறான பெயர்க்காரணம்
தமிழ் மொழியில் 'சீவகம்' எனும் சொல்லிற்கு 'வாழ்தல்' என்று பொருள். ஆசீவகம்(ஆ+சீவகம்) எனும் சொல்லிற்கு 'இறத்தல்' என்றும் 'வாழ்தல்' என்றும் தவறான பெயர்க்காரணங்கள் கொடுக்கப்பட்டு வந்துள்ளது.
வேறு பெயர்கள்
ஆசீவக நெறியைப் பின்பற்றுபவர்கள் பல்வேறு பெயர்களால் அறியப்படுகிறார்கள். அப்பெயர்களாவன:
ஆசீவக நெறியின் மெய்யியல் கோட்பாட்டின் படி, ஊழ்க மெய்யியலில்(யோகம்) உள்ள நிலைகளுள் இறுதி நிலையான ஐயநிலை (நல்வெள்ளை நிலை (அ) கழிவெண் பிறப்பு (அ) பரமசுக்க நிலை ) என்பது ஆண்நாடியா அல்லது பெண் நாடியா எனப் பகுத்தறிய இயலாத நிலையினை உணர்த்துவதாகும். இந்த நிலையினை கைவரப் பெற்றவர்களே, வீடுபேறடைந்து, ஐயன் (சாத்தன்) என்றும், ஆர் என்னும் சிறப்பு விகுதி சேர்த்து ஐயனார்(கோழிக்கொடியோன், சாதவாகனன், சாத்தனார், காரி, நல்வெள்ளையார்) என்றும் வழங்கப் பெற்று, இச்சிறப்புத் தகுதி நிலையினால் தமிழரால் வணங்கப்படும் சிறப்புப் பெற்றவர்களாவர். எட்டுத்தொகை நூல்களுள் ஒன்றான நற்றிணையில் இருபுலவர்கள் மதுரை ஓலைக்கடையத்தார் நல்வெள்ளையார், முக்கல் ஆசான் நல்வெள்ளையார் எனும் பெயரில் உள்ளனர் என்பதும் இங்கு நோக்கத்தக்கது. நாளடைவில் சிறப்புக்குரிய சான்றோர்களையும் தகுதி நிலையில் உயர்ந்தவர்களையும் கூட "ஐயா" எனும் விளி குறிப்பதாயிற்று. இருபொருள்களின் மயக்குத் தோற்றநிலையினை ஐயம் (ஐயுறவு) எனக் குறிப்பதும் இதனடியில் எழுந்ததேயாகும். ஐயர் மற்றும் ஐயங்கார் ஆகிய சொற்களும் இதிலிருந்து தோன்றியவையாகும்.
மதிப்பிற்கும் சிறப்பிற்கும் உரிய பெரியோரை ஐ என்று குறிக்கும் வழக்கு சங்ககாலம் தொட்டே இருந்து வந்துள்ளதனை திருவள்ளுவர் தமது 771ஆம் குறளில் நெடுமொழி வஞ்சியில் பாடியுள்ளதன் மூலம் அறியலாம்.
என்னைமுன் நில்லன்மின் தெவ்விர் பலரென்னை முன்நின்று கல்நின் றவர் - படைச்செருக்கு(1), பொருட்பால், திருக்குறள், திருவள்ளுவர் என் ஐ முன் நில்லன்மின் தெவ்விர் பலர் என் ஐ முன்நின்று கல் நின்றவர் எனப் பிரித்துப் படிக்கவும். பொருள்: போர்களத்து வீரன் ஒருவன், பகைவர்களே என் தலைவனை எதிர்த்து நிற்காதீர்; அவனை எதிர்த்து நடுகல்லாய்ப் போனவர்கள் பலர் என முழங்குகிறான்.
ஆசீவகத் துறவிகள் வழிவழியாக (தலைமுறைகளாக) மக்களுக்கு நன்னெறிகளைப் போதித்து அவர்களை வழி நடத்தினர். போதனைகள் எனும் நன்னெறிகளை ஈந்த இடமாகையால் பிற்காலத்தில் இக் கற்படுக்கைகளை அபகரித்தவர்களும் போதி சத்துவர் முதலிய பெயர் பெற்றனர். போதித்தலில் சத்துவ குணமுடையவர்; அதாவது கற்பித்தலில் சிறந்தவர் அறிவு மென்மை கொண்டவர் எனும் பொருளிலேயே திசைச் சொற்களால் வழங்கப் பெற்றனர். ஆசீவகத்தினரின் கற்படுக்கைகளை அணி செய்த ஒரு பிரிவினர் மாதங்கர் என்பவராவார். மாதங்கர் எனும் பெயர், மாதங்கி எனும் ஆசீவகப் பெண்பாலுக்கு இணையான ஆண்பாற் பெயராகும். கச்சியப்ப மாதங்கர் (காச்யப மதங்கர்) என்பாரும் இவ்வழி வந்தோரே. தீர்வுகளும் வினைதீர்த்தலும் செய்த காரணத்தினால் தீர்த்தவிடங்கர் எனும் பெயராலும் அதைச் சார்ந்த பிற சொற்களாலும்(தீர்த்தங்கரர்(தீர்த்தம்+கரர்)) வழங்கப் பெற்றனர்.
பிந்துசாரர்
தன் தந்தை சந்திரகுப்த மோரியர் போல இல்லாமல், பிந்துசாரர் ஆசீவக நெறி மேல் நாட்டம் கொண்டிருந்தார். பிந்துசாரரிடம் ஆட்சி பொறுப்பை ஒப்படைத்துவிட்ட சில காலத்திற்குப் பின்பு சந்திரகுப்த மோரியர், சைன நெறியைப் பின்பற்றித் துறவுபூண்டார். பிந்துசாரரின் மனைவிகளுள் ஒருவரான சம்பாவைச்(தற்போதைய பாகல்பூர் மாவட்டம்) சேர்ந்த ராணி சுபதாரங்கியும் (அக்கமகேசி) ஆசீவக நெறியைச் சேர்ந்த அந்தணர் ஆவார். பிந்துசாரரின் குருவான பிங்கலவட்சவரும் (சனசனர்) ஆசீவக நெறியை சேர்ந்த அந்தணர். பிந்துசாரர், அந்தணர் வசிக்கும் மடங்களுக்கு பல்வேறு நிலதானங்களை (பிராமணபட்டோ) செய்தார். பொ.ஊ.மு. 4ஆம் நூற்றாண்டுக்கு முன்பே ஆசீவக நெறி பண்டைய தமிழகம் மட்டுமில்லாமல் பண்டைய இந்தியா முழுவதும் இருந்தாலும், பிந்துசாரின் ஆட்சியின் போது, வடஇந்தியாவில் ஆசீவக நெறி புகழின் உச்சியை அடைந்தது.
அசோகர்
பிற்காலத்தில், பொ.ஊ.மு. 2 ஆம் நூற்றாண்டின் தொடக்கத்தில், மோரியப் பேரரசின் கடைசி அரசனான பிரிகத்ரதா மோரியரின் (Brihadratha Maurya) படைத்தளபதியாக இருந்த புஷ்யமித்ர சுங்கன், பிரிகத்ரதாவைக் கொன்று சுங்கர் அரசை உருவாக்கினார். அவர், அசோகர் ஆசீவகத்தையும் ஜைனத்தையும் அழிக்கப் பயன்படுத்திய அதே முறையைக் கொண்டு பௌத்த நெறியை வடஇந்தியாவில் அழித்தார் என அசோகவதனம் குறிப்பிடுகிறது.
சமணம் மற்றும் ஜைனம் ஆகிய சொற்களின் பொருட்குழப்பம்
திவாகர முனிவரால் பொ.ஊ. 8 ஆம் நூற்றாண்டில் இயற்றப்பட்ட திவாகர நிகண்டு எனும் தமிழ் மொழி நிகண்டு, ஜைனர்களை(அருகர்) சமணரின் ஒரு பிரிவினராகக் குறிப்பிடுகிறது.
''சாவகர் அருகர் சமணர் ஆகும்; ஆசீ வகரும் அத்தவத் தோரே'' - திவாகர நிகண்டு
அதாவது, சமணர் எனும் சொல் சாவகர், அருகர், ஆசீவகர் ஆகியவர்களைச் சேர்த்துக் குறிக்கும் பொதுச்சொல் எனக் குறிப்பிடுகிறது. திவாகர முனிவரின் மாணாக்கருள் ஒருவரான பிங்கல முனிவர், தான் இயற்றிய பிங்கல நிகண்டு எனும் தமிழ் மொழி நிகண்டில் ஜைனர்களை(அருகர்) சமணரின் ஒரு பிரிவாகக் குறிப்பிடுகிறார்.
''சாவகர் அருகர் சமணர் அமணர் ஆசீவகர் தாபதர் அத்தவத் தோரே'' - ஐயர் வகை, பிங்கல நிகண்டு
இரட்டைக்காப்பியங்களான சிலப்பதிகாரம் மற்றும் மணிமேகலை ஆகிய காப்பியங்களின் படி, பின்பற்றி துறவுபூண்டதாகத் தெரியவருகிறது. இதன்மூலம், சமணத்தின் உட்பிரிவுகளான ஆசீவகம், சாவகம், ஆகிய நெறிகள், பண்டைய தமிழகத்தில் இருந்ததாக அறியப்படுகிறது. சமணத்தில் உள்ள ஜைன நெறி மட்டுமே காப்பியங்கள் மூலம் தன்னை மக்களிடம் ஓரளவிற்கு நிலைநிறுத்திக் கொண்டதனால், சமணத்தில் உள்ள ஜைன நெறியைத் தவிற மற்ற நெறிகள், தங்கள் செல்வாக்கை மக்களிடம் நாளடைவில் இழந்துவிட்டன. இதனாலும், பிற்காலத்தில் ஆசீவகம் ஜைனத்தின் உட்பிரிவு எனுமொரு தவறான கண்ணோட்டம் உருவானதாலும் தற்காலத்தில் சமணம் எனும் சொல்லிற்கு ஜைனம் என்ற தவறான பொருள் உருவாகிவிட்டது.
இந்தக் குழப்பத்தினால், இன்றுவரை, தமிழ் இலக்கியங்களின் ஆய்வுகள் மற்றும் தொல்லியல் ஆய்வுகளில், சமணர் மற்றும் ஜைனர் ஆகிய சொற்கள், ஒரேப் பொருள் கொண்ட சொற்களாகப் பயன்படுத்தப்பட்டு வருகிறது.
ஆசீவகம் ஜைனத்தின் உட்பிரிவாக்கப்பட்ட குழப்பம்
திவாகர நிகண்டு, பிங்கல நிகண்டு ஆகிய தமிழ் மொழி நிகண்டுகள் மட்டுமல்லாது, ஆகிய கல்வெட்டு மற்றும் இலக்கியச் சான்றுகள், ஆசீவக நெறியையும் ஜைன நெறியையும் பிரித்துக் காட்டுகின்றன. பிறகு, பொ.ஊ. 13ஆம் நூற்றாண்டு வாக்கில் ஆசீவக நெறி ஜைன நெறியின் உட்பிரிவு எனும் தவறான ஒரு கண்ணோட்டம் உருவானது. இதற்கான சான்றாக, ஆகிய இலக்கியங்கள் உள்ளன. இந்தத் தவறான கண்ணோட்டத்தினை '''மயிலை திரு.சீனி. வேங்கடசாமி அவர்கள், தான் இயற்றிய பௌத்தமும் தமிழும்''' எனும் நூலில் குறிப்பிடுகிறார்.
ஆசீவக நெறியின் தோற்றத்தின் காலம் பற்றிய குழப்பம்
மற்கலி கோசாலரால் ஆசீவக நெறி தோற்றுவிக்கப்பட்டதென்றும், அவர் ஏற்கனவே பலகாலம் இருந்த நெறியைப் பின்பற்றினார் என இருவேறு கருத்துகள் நிலவி வருகின்றன.
மோரிய அரசர் அசோகரின் கல்வெட்டு
அசோகரின் கல்வெட்டுகளுள் ஒன்றில் ஆசீவக நெறி பற்றி சில செய்திகள் உள்ளன.
சந்திரகுப்தனின் பேரனான அசோகர் (பொ.ஊ.மு. 273-232) புத்த சித்தாந்தங்களால் ஈர்க்கப்பட்டார். அசோகரின் ஆணைகளில் ஆசீவகர் (அஜீவிகாஸ்) பற்றிய குறிப்பு உள்ளது, அங்கு தம்மமாத்மாவின் (சட்ட அதிகாரிகள்) கடமைகள் கையாளப்படுகின்றன. கல்வெட்டு கூறுகிறது:
தேவர்களால் விரும்பப்படும் பியதாசி பேசியதாவது: எனது சட்டக் கண்காணிப்பாளர்கள் கருணையுடன் தொடர்புடைய பலரையும், துறவிகள் மற்றும் வீட்டுக்காரர்கள் சம்பந்தப்பட்டவர்களையும் கையாளுகிறார்கள். அவர்கள் மத சகோதரத்துவங்களையும் கையாளுகிறார்கள். அவர்கள் சங்க (பௌத்த சமூகத்தின்) விஷயத்தைக் கையாள்வதற்காக நான் ஏற்பாடுகளைச் செய்துள்ளேன். இதேபோல், நான் ஏற்பாடுகளை செய்துள்ளேன், அதனால் அவர்கள் பிராமணர்களையும், 'அஜீவிககளையும் கையாள்வார்கள்; அவர்கள் நிகண்டாக்களை (ஜைனர்கள்) கையாள்வதற்கான ஏற்பாடுகளையும் நான் செய்துள்ளேன்; அவர்கள் (அனைத்து) மத சகோதரத்துவங்களையும் கையாள்வதற்காக நான் ஏற்பாடு செய்துள்ளேன்.
அசோகவதனம்
பொ.ஊ. 2ஆம் நூற்றாண்டில் இயற்றப்பட்ட பௌத்தர்களின் நூலான அசோகவதனம் எனும் நூலில் ஆசீவக நெறி பற்றி சில குறிப்புகள் உள்ளன.
ஜைனர்களையோ, 'அஜிவிகரையோ'' அல்லது வேறு எந்த பிரிவினரையும் துன்புறுத்திய பௌத்த அரசர் இந்தியாவில் எங்கும் இல்லை.(The Ashokavadana, p.xxxviii - A A.D.2nd century Buddhism Text) -﻿ பௌத்தர்கள், ஜைனர்கள் மற்றும் அஜீவிகள் என வெவ்வேறு மதங்களை வேறுபடுத்துகிறது.
சிலப்பதிகாரம்
பொ.ஊ. இரண்டாம் நூற்றாண்டில் வாழ்ந்திருந்த கோவலனுடைய மாமனும், கண்ணகியின் தந்தையுமாகிய மாநாய்கன் என்னும், செல்வத்தில் மேம்பட்ட வணிகன், கோவலனும், கண்ணகியும் உயிர்நீத்த செய்தி கேட்டு உலகத்தை வெறுத்துத் தனது பெருஞ் செல்வமெல்லாவற்றையும் தானம் செய்துவிட்டு, ஆசீவக மதத்திற் சேர்ந்து துறவுபூண்டதாகச் சிலப்பதிகாரம் கூறுகின்றது. இதன்மூலம், புத்த ஜைன நெறிகள் இருப்பதாகக் குறிப்பிடும் சிலப்பதிகாரமும் மணிமேகலையும், ஆசீவக நெறி எனும் நெறியும் இருப்பதாகக் குறிப்பிடுகின்றன.
கண்ணகி தாதை கடவுளர் கோலத்
தண்ணலம் பெருந்தவத் தாசீ வகர்முன்
புண்ணிய தானம் புரிந்தறங் கொள்ளவும்
- நீர்ப்படைக்காதை, சிலப்பதிகாரம்
நீலகேசி
பொ.ஊ. 6ஆம் நூற்றாண்டிற்கு பின் இயற்றப்பட்ட ஜைனர்களின் காப்பியமான நீலகேசி எனும் காப்பியத்தில் ஆசீவகவாதச் சருக்கம் என்ற சருக்கத்தில் ஆசீவக நெறியின் கோட்பாடுகள் பற்றி பல செய்திகள் உள்ளன.
திவாகர நிகண்டு
திவாகர முனிவரால் பொ.ஊ. 8ஆம் நூற்றாண்டில் இயற்றப்பட்ட திவாகர நிகண்டு எனும் தமிழ் மொழி நிகண்டு, ஜைனர்களை(அருகர்) சமணரின் ஒரு பிரிவினராகக் குறிப்பிடுகிறது.
சாவகர் அருகர் சமணர் ஆகும்;
ஆசீ வகரும் அத்தவத் தோரே
- திவாகர நிகண்டு
அதாவது, சமணர் எனும் சொல் சாவகர், அருகர், ஆசீவகர் ஆகியவர்களைச் சேர்த்துக் குறிக்கும் பொதுச்சொல் எனக் குறிப்பிடுகிறது.
பிங்கல நிகண்டு
திவாகர முனிவரின் மாணாக்கருள் ஒருவரான பிங்கல முனிவர், தான் இயற்றிய பிங்கல நிகண்டு எனும் தமிழ் மொழி நிகண்டில் ஜைனர்களை(அருகர்) சமணரின் ஒரு பிரிவாகக் குறிப்பிடுகிறார்.
சாவகர் அருகர் சமணர் அமணர்
ஆசீவகர் தாபதர் அத்தவத் தோரே
- ஐயர் வகை, பிங்கல நிகண்டு
பெரியபுராணம்
தமிழ் ஆய்வுலகில் அமணர் ஜைனர் பற்றிய பொருள் குழப்பம் நெடுங்காலமாகத் தொடர்ந்து வருகிறது. சமணர் என்ற சொல் அமணர் என்ற தமிழ் வடிவத்தின் திரிபாகும். இச்சொல் வைதீக எதிர்ப்பாளர் என்ற பொருளில் ஆளப்பட்டாலும் தமிழ் இலக்கியங்களில் இச்சொல் ஆசீவகர்களை மட்டுமே குறித்துள்ளது. ஆசீவகர்களை அமணர்கள் என்றும் சைனர்களை அருகர்கள் என்றும் பெரிய புராணம்(பன்னிரெண்டாம் நூற்றாண்டு) இவ்விருவரையும் வேறுபடுத்திக் காட்டுகின்றது. அத்துடன் ஆசீவகர்களை அமணர்கள் என்றும் சைனர்களைச் சாதி அமணர் என்றும் பிரித்து அடையாளப் படுத்தும். இப்படிப் பெரிய புராணம் ஆசீவகர்களையும் சைனர்களையும் வேறுபடுத்திக் காட்டுவதை முதன்முதலாக ஆராய்ந்து உரைத்தவர் பேரா. முனைவர் தே. வே. மகாலிங்கம் ஆவார். தமிழ்நாட்டிலுள்ள சங்க காலக் கற்படுக்கைகள் யாவும் ஆசீவகர்களுக்கு உரியன என்பதைச் சான்றுகளோடு நிறுவியவர் அவரே ஆவார். ஏறத்தாழ 60 ஆண்டுகளுக்கு முன்பே இவ்வுண்மையை அவர் வெளிப்படுத்தியிருந்த போதிலும் தமிழ் ஆய்வுலகம் அவரை இருட்டடிப்புச் செய்து வந்துள்ளது.
சிவஞான சித்தியார்
பௌத்தமும் தமிழும் எனும் நூலில் மயிலை திரு.சீனி. வேங்கடசாமி (1900-1980) அவர்கள் கொடுத்த விளக்கம்:
'சிவஞான சித்தியார்' என்னும் சைவ சமய நூலிலே(பரபக்கம் ஆசீவக மதம்), இந்த மதம் ஜைன மதத்தின் பிரிவுகளில் ஒன்றாகக் கூறியிருக்கின்றது. இந்தத் தவற்றினை ஞானப்பிரகாசர் என்னும் உரையாசிரியர் எடுத்துக் காட்டியிருக்கின்றார். 'திகம்பரமொப்பினும் அநேகாந்தவாதிகளாகிய நிர்க்கந்த ஆசீவகனென்க' என்று எழுதியிருக்கிறார். அஃதாவது, ஆசீவகர் ஜைனரில் திகம்பரரை (நிர்க்கந்தரை)ப் போன்ற கொள்கையுடையவரெனினும், அவரின் வேறானவர் என்று விளக்கியுள்ளார். 'மணிமேகலை', 'நீலகேசி' என்னும் இரண்டு நூல்களைத் தவிரப் பிற்காலத்து நூல்களாகிய 'சிவஞான சித்தியார்', 'தக்கயாகப்பரணி' முதலானவை ஆசீவகமதத்தை (திகம்பர) ஜைன மதம்  என்றே கூறுகின்றன. இவ்வாறு கருதப்பட்டதற்குக் காரணம் ஆசீவகமதத்தவரும் திகம்பர ஜைன மதத்தவரும் மேற்கொண்டு வந்த பொதுவான சில கொள்கைகளாகும். வெளிப்பார்வைக்குப் பொதுவாகத் தோன்றிய தோற்றக் கொள்கைகளைக் கண்டு, இவ்விரு சமயத்தவரும் ஒரே சமயத்தவரென்று தவறாகக் கருதப்பட்டிருக்கலாம். வெளியொழுக்கத்தில் ஒன்றாகத் தோன்றினாலும் இவ்விருவருடைய தத்துவக் கொள்கைகள் வெவ்வேறானவை. இவ்வாறு ஆசீவகமதத்தினர் திகம்பர ஜைன மதத்தினராகப் பிறகாலத்தில் தவறாகக் கருதப்பட்டது. தமிழ்நாட்டில் மட்டுமன்று வடநாட்டிலும் அவர் இவ்வாறே கருதப்பட்டு வந்தனர்.
தக்கயாகப்பரணி உரை
பௌத்தமும் தமிழும் எனும் நூலில் மயிலை திரு.சீனி. வேங்கடசாமி (1900-1980) அவர்கள் கொடுத்த விளக்கம்:
ஆசீவக மதத்துறவிகள் முதுமக்கட் சாடியில் அமர்ந்து தவம் செய்தனர் என்று 12 ஆம் நூற்றாண்டில் தோன்றிய தக்கயாகப் பரணி என்னும் நூலுக்கு எழுதப்பட்ட உரையான 16ஆம் நூற்றாண்டில் இயற்றப்பட்ட தக்கயாகப்பரணியுரையில் கூறப்பட்டுள்ளது. இதனை,
தாழியிற் பிணங்களுந் தலைப்படா வெறுந்தவப்
என்னும் 376-ஆம் தாழிசைக்கு உரையாசிரியர் 'தாழி-முதுமக்கட் சாடி .. தாழியிற் பிணமென்றது, ஆருகதரிலே ஆசீவகர் பெருமிடாக்களிற் புக்குத் தவம்செய்வராதலின், அவரைச் சுட்டிநின்றது' என்று எழுதியிருப்பதினின்றும் துணியலாம்.
மேலே காட்டிய உரைப்பகுதியில், ஆருகதரிலே ஆசீவகர் என்று காணப்படுகிறது. அஃதாவது, ஆசீவகமதம் ஆருகதமதமாகிய ஜைனமதத்தின் ஒரு பிரிவு என்று கூறப்பட்டிருக்கின்றது. ஆனால், மேலே குறிப்பிட்டதைப் போல இந்த உரைநூலுக்கு முன் இயற்றப்பட்ட நூல்களில், ஆருகதமதம் (ஜைனம்) வேறு, ஆசீவக மதம் வேறு என்று தெளிவாகக் கூறப்பட்டிருக்கின்றது. ஆனால், பிற்காலத்தில் இந்த மதம் ஜைன மதத்தின் ஒரு பிரிவு எனத் தவறாகக் கருதப்பட்டது. இத்தவற்றினைத்தான் மேலே காட்டியபடி தக்கயாகப்பரணி உரையாசிரியர் எழுதியிருக்கிறார்.
சஹித் இக்பால்
சஹித் இக்பால்  (Zahid Iqbal , பிறப்பு: பிப்ரவரி 11 1981),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
சஹித் இக்பால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
இலத்தீன் விக்கிப்பீடியா
இலத்தீன் விக்கிப்பீடியா, விக்கிப்பீடிய கலைக் களஞ்சியத்தின் இலத்தீன் மொழி பதிப்பு ஆகும். சூலை மாதம் 2003ல் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை முப்பதாயிரத்தை தாண்டியது. கட்டுரைகளின் எண்ணிக்கை அடிப்படையில் ஐம்பத்தி ஒன்றாவது இடத்தில் இருக்கும் இலத்தீன் விக்கியில் இன்று வரை மொத்தம் கட்டுரைகள் உள்ளன. வரலாறு பற்றிய கட்டுரைகளே அதிகம் ஆக்கிரமித்திருந்த இலத்தீன் விக்கியில், 2006க்குப் பிறகு தொழில்நுட்பம், பரவலர் பண்பாடு போன்ற பிற தளங்களிலும் கட்டுரைகள் அதிகம் பதியப்படுகின்றன.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
உத்யோக் ரத்தன் விருது
thumb|உத்யோக் ரத்தன் விருது உத்யோக் ரத்னா விருது (தொழில்துறையின் நகை என அழைக்கப்படும்) விருதானது நாட்டின் பொருளாதார வளர்ச்சியில் சிறந்த பங்களித்துள்ள இந்திய குடிமக்களுக்கு ஆண்டுதோறும் வழங்கப்படுகிறது. இந்த விருதை இந்திய அரசாங்கத்துடன் இணைந்த இந்திய பொருளாதார ஆய்வுகள் நிறுவனம் (IES) வழங்கி வருகிறது மற்றும் இவ்விருதினைத் தேர்வு செய்பவர்கள் எந்த அரசியல் சமூக சார்பும் இல்லாமல் தேர்வு செய்யப்படவேண்டும் என்பதில் முழுமையான கவனம் செலுத்தப்பட்டுப் பொதுவாகச் சிறந்த குடிமக்களாக இருக்கும் நீதிபதிகள் மற்றும் சான்றோர்கள் குழுவால் தேர்வு செய்யப்படுகிறது. ஏற்கனவே உள்ள உறுப்பினர்களால் நியமனங்கள் செய்யப்படுகின்றன, ஒவ்வொரு வருடமும் நூற்றுக்கணக்கான இந்தியர்கள் இவ்விருதிற்குத் தகுதியிடையோராக விண்ணப்பித்து இருப்பார்கள், அவற்றிலிருந்து விருது பெறுநர்களை இறுதி செய்யப் பல வாரங்கள் அல்லது  மாதங்கள் ஆய்வு செய்ய வேண்டும்.
இந்தியப் பொருளாதாரத்தை மேம்படுத்துவதில் கல்வியாளர்கள், பொருளாதார வல்லுநர்கள், நாடாளுமன்ற உறுப்பினர்கள் மற்றும் பிறரின் பங்களிப்பைக் கொண்டாட அரசாங்கத்துடன் இணைந்த முதன்மையான ஆராய்ச்சி சார்ந்த மற்றும் விழிப்புணர்வை ஊக்குவிக்கும் நிறுவனங்களில் ஒன்று பொருளாதார ஆய்வுகள் நிறுவனம் ஆகும்.
மேற்கோள்கள்
பகுப்பு:இந்தியப் பொருளாதாரம் பகுப்பு:இந்திய விருதுகள்
சக்குசி
ஜக்குஸி என்பது பெருநீர்ச்சுழல் குளிக்கும் தொட்டி மற்றும் நீரூற்றுகளை உற்பத்தி செய்யும் நிறுவனம் ஆகும். குளியலுடன் உடற்பிடிப்புக்கான கூர் நுனிக்குழாய்கள் இவற்றின் முதல் தயாரிப்பு ஆகும். ஜக்குஸி என்ற பெயர் வணிகக் குறியாகக் குறிக்கப்பட்டு இருந்தால் அது பெரும்பாலும் குளியலுடன் கூடிய தண்ணீர் கூர் நுனிக்குழாய்களையே குறிக்கும். இவ்வாறு குறிக்கப்பட்டு இருந்தால் பொதுவான வணிகக் குறியாக கருதப்படும். இதை கவனத்தில் கொண்டு "எங்களுடைய தொட்டிகள் ஜக்குஸி என்றும் மற்றவை அனைத்தும் வெறும் சூடுபடுத்தும் தொட்டிகள்" என்று நிறுவனம் விளம்பரம் செய்கிறது.
வரலாறு
1900 ஆம் ஆண்டுகளில் ஜக்குஸி (இத்தாலியில் யாக்-கூட்-ஜி உச்சரிக்கப்படும்) என்று அறியப்பட்ட ஏழு சகோதரர்கள் இத்தாலியிலிருந்து அமெரிக்காவிற்கு குடியேறினார்கள். இறுதியில் கலிபோர்னியா, பெர்கெலேவில் உள்ள வெஸ்ட் கோஸ்ட்டில் குடியேறி இயந்திரங்களை இயக்குபவர்களாக மாறினர். அவர்களில் ஒருவரான ராச்சிலே ("ராஹ்-கேஹ்-லேஹ்" என்று உச்சரிக்கப்படும்) 1915 ஆம் ஆண்டு சான் ஃப்ரான்சிஸ்கோ அருகில் உள்ள பனாமா பசிபிக் எக்ஸ்பொசிசனில் தான் கண்ட விமான சாகச நிகழ்ச்சியினால கவரப்பட்டு வானூர்தி ஓட்டுக்கருவியை உருவாக்கத் தொடங்கினார். அவர்கள் "ஜக்குஸி டூத்பிக்" என்று அறியப்படும் தனித்தன்மை வாய்ந்த ஓட்டுக்கருவியை வடிவமைத்தனர். ராச்சிலே மற்றும் அவரது சகோதரர்கள் பெர்கெலேவில் "ஜக்குஸி பிரதர்ஸ்" என்ற பெயரில் வானூர்தி தயாரிப்பு நிறுவனத்தை தொடங்கி 1976 ஆம் ஆண்டு வரை வணிகத்தில் ஈடுபட்டனர். கடந்த சில ஆண்டுகளாக அவர்களின் பொருள் தயாரிப்பு முறை மாறியுள்ளது. சான் பிரான்சிஸ்கோ குடா பகுதியிலிருந்து யோஸ்மிட்டி தேசிய பூங்காவிற்கு பயணிகளை அழைத்து செல்ல அமெரிக்காவின் தபால் சேவையில் உபயோகிக்கப்பட்ட முதல் சிற்றறை கொண்ட ஒற்றைத்தாங்கிவிமானம் இந்த நிறுவனத்தின் சாதனைகளில் ஒன்றாகும்.
1921 ஆம் ஆண்டு யோசிமிட்டிக்கும் சான் ஃப்ரான்சிஸ்கோவுக்கும் இடையில் பயணம் செய்யும் போது ஏற்பட்ட விபத்தில் தனது சகோதரர்களில் ஒருவரான ஜியோகோண்டோ இறந்ததால் ஜக்குஸி சகோதரர்கள் வானூர்தி தயாரிப்பை 1925 ஆம் ஆண்டு முதல் நிறுத்தினர். புதிய வகையான வேளாண் பம்புகளிலிருந்து நீரழுத்த வானூர்தி பம்புகளை தயாரிப்பிற்கு ராச்சிலே நிறுவனத்தை மாற்றினார். அவர்களின் வடிவமைப்பு புதுமையான நீர் இறைக்கும் இயந்திரமாக மாறியது. அவர்கள் 1930 ஆம் ஆண்டு நடைபெற்ற கலிபோர்னியா ஸ்டேட் சந்தையில் தங்கப் பதக்கம் பெற்றனர்.
1943 ஆண்டில் பிறந்த 15 மாதங்களில் இருந்து கீழ்வாத நோயால் பாதிக்கப்பட்டு நீண்ட காலம் வலியால் அவதிப்பட்ட அவரது மகன் கென்னித்திற்காக நீரில் மூழ்கக்கூடிய குளிக்கும் தொட்டியில் பயன்படும் பம்பை உருவாக்கினார். உள்ளூர் மருத்துவமனையிலிருந்து அந்த சிறுவன் நீர் மருத்துவமுறை சிகிச்சையை பெற்றுக் கொண்டிருந்தான். ஆனால் காண்டிடோ தனது மகன் ஒவ்வொரு முறை சிகிச்சைக்கு செல்லும் போது அவதிப்படுவதை கண்டு தாங்க இயலாமல் 1948 ஆம் ஆண்டு நிறுவனத்தில் பம்புகளை உருவாக்குவதில் தனக்கு இருக்கும் அறிவை பயன்படுத்தி இந்த பம்பை உருவாக்கினார். வேளாண்மையில் பயன்படுத்தப்படும் பம்புகளைக் கொண்டு தனது மகனுக்கு பெருநீர்ச்சுழல் சிகிச்சையை வீட்டில் உள்ள தொட்டியில் அளிக்க முடியும் என்று அவர் உணர்ந்தார். இறுதியில் கென்னித் ஜக்குஸி நிறுவனத்தின் பொறுப்பை ஏற்றார்.
1955 ஆம் ஆண்டு "J-300" என்று பெயரிட்டு நோய்களை தீர்க்கும் இயல்புடைய பம்புகளை, குளியல் உபகரணங்களை விற்பனை செய்யும் கடைகளில் விற்க நிறுவனம் முடிவு செய்தது. அறியப்படாத இந்த பொருளுக்கு சிறிதளவு விளம்பரம் செய்ய குயின் ஃபார் எ டே என்ற தொலைக்காட்சி நிகழ்ச்சியில் பங்கு பெறும் போட்டியாளர்களுக்கு கையடக்கமான ஜக்குஸிகள் உள்ளடக்கிய பொருட்கள் இலவசமாக வழங்கப்பட்டன. களைப்படைந்த குடும்பத் தலைவிகளுக்கு சிரமத்தை குறைக்கும் விதத்தில் இது அமைந்தது. ஹாலிவுட் நட்சத்திரங்களான ராண்டோல்ப் ஸ்காட் மற்றும் ஜெய்னே மான்ஸ்ஃபீல்ட் நற்சான்றிதழ் அளித்ததன் காரணமாக ஜக்குஸி பெருநீர்சுழல் குளிக்கும் தொட்டி மிகவும் புகழ்பெற்றது. ஜக்குஸிக்கான பிரதிநிதி பேச்சாளராக ஜாக் பென்னி தேர்ந்தெடுக்கப்பட்டார்.
J-300 பம்புகள் எளிதானதாக குளியலறையில் எங்கும் பொருத்தக் கூடிய வகையிலும் இருந்தது. நீர் மருத்துவ முறையில் இந்த பொருட்களின் உபயோகத்தை மருத்துவ சமுதாயமும் அங்கீகரித்தது. உடற்பயிற்சி ஊட்ட உணவு சிகிச்சையாளார்கள் மற்றும் எலும்பு மூட்டு அறுவை மருத்துவர்கள் வீடுகள் மற்றும் மருத்துவமனைகளில் இவற்றை உபயோகிக்க அறிவுறுத்தினர்.
தொட்டிகளின் பக்கங்களில் நுனிக்குழாய்கள் அமைக்கப்பட்டு முழுவதும் அமையப்பெற்ற பெருநீர்சுழல் குளிக்கும் தொட்டிகளை முதன் முறையாக 1968 ஆம் ஆண்டு சந்தையில் கண்டிடோ ஜக்குஸி வெளியிட்டார். "ரோமன் பாத்டப்" என்று பெயரிடப்பட்ட நுனிக்குழாய்கள் 50-50 காற்று/தண்ணீர் விகிதங்களை உபயோகித்து சிறந்த அனுபவங்களை வழங்கியது. ஆடம்பரமான வாழ்கை தரத்திற்கு ஜக்குஸி சின்னமாக அமைந்தது. வீட்டின் உட்புறம் மற்றும் வெளிப்புறம், புதிதாக உருவாக்கப்படும் நிலையங்கள் மற்றும் தனியார் இல்லங்களில் ஆயிரக்கணக்கான ஜக்குஸி அமைப்புகள் அமைக்கப்பட்டன. ஹாலிவுட் பிரபலங்கள் தனிப்பட்ட தேவைகளுக்காக சொந்தமாக உபயோகிக்க ஆரம்பித்தனர்.
மக்களிடையே இருந்த புகழின் காரணமாக பெருநீர்சுழல் குளியல் தொட்டிகள் ஜக்குஸி சகோதரர்களின் துணைத் தொழிலாக இன்றும் உள்ளது. ஜக்குஸி சகோதரர்களுக்கு அதிகபடியான வருவாய் தண்ணீர் பம்புகள், கடல்சார்ந்த நுனிக்குழாய் மற்றும் நீச்சல் குளம் சார்ந்த உபகரணங்களின் விற்பனையால் கிடைக்கிறது.
தற்போது சூடாக்கும் குளியல் தொட்டிகள், குளியல் தொட்டிகள், நீர் பொழிப்பிகள், கழிவறைகள், சிங்குகள் மற்றும் வீடுகள், உணவக விடுதிகள், வெளிநாடுகளுக்கு பயணம் செய்யும் கப்பல்கள் போன்றவற்றிலும் ஜக்குஸி பெயரிடப்பட்ட உபகரணங்களின் கருவிகளை பொதுவாக காணலாம் மேலும் உலகெங்கும் உள்ள நீருற்று அமைப்புகளில் பிரபலமாகவும் இது உள்ளது. தற்போது சண்டேன்ஸ் ஸ்பாஸ் இன்க்., நிறுவனத்தில் தயாரிக்கப்படும் ஜக்குஸி பொருட்கள் 60க்கும் அதிகமான நாடுகளில் விற்பனை செய்யப்படுகிறது.
அக்டோபர் 2006 ஆம் ஆண்டு அப்பலோ மேனேஜ்மெண்ட் என்ற தனியார் நேர்மை நெறி நிறுவனம் தனது செல்வாக்கை பயன்படுத்தி ஜக்குஸியின் வணிகக் குறியுள்ள பொருட்களை $990 மில்லியனுக்கு வாங்குவதாக அறிவித்தது.
2008 ஆம் ஆண்டு இந்நிறுவனம் சினோ ஹில்ஸில் உள்ள த ஷாப்ஸ் என்ற இடத்திற்கு தனது தலைமையகத்தை மாற்றியது.
புற இணைப்புகள்
பகுப்பு:கூகுள் தமிழாக்கம்-நிறுவனங்கள்
3873 உரோடி
3873 உரோடி என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
கை பிடித்தவன்
கை பிடித்தவன் 1978 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவகுமார், சுஜாதா மற்றும் பலரும் நடித்துள்ளனர்.
சோய்செரோ ஹோண்டா
சோய்செரோ ஓண்டா அல்லது சாய்க்கிரோ ஹோண்டா (Soichiro Honda) என்பவர் ஒரு சப்பானிய பொறியாளர் மற்றும் தொழிலதிபர் ஆவார். 1948 இல், இவர் ஓண்டா நிறுவனத்தை உருவாக்கி, அதன் வளர்ச்சியை மரக்குடிசை உற்பத்தியால் மிதிவண்டி இயந்திரம் முதல் பல்தேசிய தானூந்து, விசையூந்து வரை விரிவாக்கினார் வெற்றி என்பது 99% தோல்வி - சோய்செரோ ஹோண்டா
காரபூர்
காரபூர் (Carapur) என்பது இந்தியாவின் கோவா மாநிலத்தின் வடக்கு கோவா மாவட்டத்திலுள்ள ஒரு கணக்கெடுப்பில் உள்ள ஊராகும்.
புவியியல் அமைப்பு
15.55°வடக்கு மற்றும் 73.97°கிழக்கு என்ற அடையாள ஆள்கூறுகளில் காரபூர் நகரம் பரவியுள்ளது. மேலும் கடல் மட்டத்தில் இருந்து சராசரியாக 6 மீட்டர் உயரத்தில் இந்நகரம் உள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி காரபூர் நகரின் மொத்த மக்கள் தொகை 5334 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். காரபூர் நகரின் கல்வியறிவு சதவீதம் 76% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 83% எண்னிக்கையும் பெண்கள் 69% எண்ணிக்கையிலும் காணப்பட்டனர். மக்கள் தொகையில் 11% பேர் ஆறு வயதிற்கு உட்பட்டவர்களாக இருந்தனர்.
மேற்கோள்கள்
பகுப்பு:கோவா மாநிலத்திலுள்ள ஊர்களும் நகரங்களும் பகுப்பு:வடக்கு கோவா மாவட்டம்
அறுவை (இதழ்)
அறுவை 1987 காலப்பகுதியில் நொய்ஸ்(Neuss) செருமனியிலிருந்து வெளிவந்த கையெழுத்துச் சஞ்சிகை. இது அரசியல், இலக்கியம் இரண்டையுமே களமாகக் கொண்டிருந்தது.
வெளி இணைப்புகள்
http://www.padippakam.com/document/aruyi/aruyi06.pdf
எரித்திரியா
எரித்திரியா அல்லது எரித்திரேயா (ஆங்கிலத்தில் Eritrea) அதிகாரப்பூர்மாக எரித்திரியா நாடு (State of Eritrea) என்பது  ஒரு கிழக்கு ஆப்பிரிக்க நாடாகும். எரித்திரியா என்ற பெயர் இத்தாலியம் வழி பிறந்தது. அதற்கு மூலமான Ἐρυθραίᾱ என்னும் சொல் சிவப்பு என்னும் பொருளுடையது. இவ்வாறு எரித்திரேயா என்பது செந்நாடு என்னும் பொருள் தருகிறது.
பிற மொழி வடிவங்கள்: Ge'ez: ʾErtrā ; إرتريا Iritriyá.
வரலாறு
எதியோப்பியாவின் பிடியில் இருந்து எரித்திரியா விடுதலை பெற 30 ஆண்டுகளுக்கு மேலாக ஆயுதம் தாங்கி போராடியது. விடுதலைக்காக இந்த நாடு உச்ச விலை கொடுத்துள்ளது. 1885ம் ஆண்டுக்கு முன்னர் இப்போது எரித்திரியா என்று அழைக்கப்படும் நிலப்பரப்பு உள்ளுர் போர்ப் பிரபுக்களால் அல்லது செங்கடல் பகுதியில் செல்வாக்கு செலுத்திய பன்னாட்டு சக்திகளால் ஆளப்பட்டு வந்தது. 1890 ஆம் ஆண்டு மே மாதத்தில் இத்தாலி செங்கடலில் உள்ள தனது வெவ்வேறு நிலப்பரப்பை ஒருங்கிணைத்து எரித்திரியா என்ற பெயரில் ஒரு குடியேற்ற நாட்டை உருவாக்கியது. 1896 ஆம் ஆண்டு இத்தாலி அண்டை நாடான எத்தியோப்பியா மீது படையெடுக்க எரித்திரியாவை ஒரு களமாகப் பயன்படுத்தியது. ஆனால் இத்தாலி மேற் கொண்ட தாக்குதலை எதியோப்பியா வெற்றிகரமாக முறியடித்தது. இத்தாலிப்படை தோல்வியை தழுவியது. அடுத்த 40 ஆண்டுகள் இந்தத் தோல்வி இத்தாலியின் மனதில் ஒரு ஆறாத காயத்தை ஏற்படுத்தியது.
1936 ஆம் ஆண்டு மீண்டும் இத்தாலி எரித்திரியாவின் துணையோடு எத்தியோப்பியா மீது படையெடுத்தது. எரித்திரியாவும் சேர்ந்து கொண்டதால் இம்முறை இத்தாலி போரில் வெற்றிவாகை சூடியது. இதனைத் தொடர்ந்து அபிசீனியா, (ஐரோப்பியர்கள் எரித்திரியாவை இப்படித்தான் அழைப்பார்கள்) எரித்திரியா, சோமாலிலாந்து ஆகிய மூன்றும் சேர்ந்து "இத்தாலியின் கிழக்கு ஆபிரிக்கா" என்ற பெயரில் ஒரு கூட்டமைப்பை உருவாக்கினார்கள்.
இரண்டாவது உலகப்போரை அடுத்து இத்தாலியின் காலனித்துவம் முடிவுக்கு வந்தது. பிரித்தானியா எத்தியோப்பியாவில் இருந்து இத்தாலியை வெளியேற்றி மன்னர் முதலாம் ஹைலி செலாசியை மீண்டு எத்தியோப்பாவின் மன்னன் ஆக்கியது. 1952 இல் ஐநா அவையில் நிறைவேற்றப்பட்ட தீர்மானம் எரித்திரியாவையும் எத்தோப்பியாவையும் ஒரு இணைப்பாட்சிக்குள் கொண்டு வந்தது. எரித்திரியாவின் விடுதலைக் கோரிக்கை நிராகரிக்கப்பட்டது. ஆனால் எரித்திரியாவிற்கு ஒரளவு உள்ளக சுயாட்சியும் சில மக்களாட்சி உரிமைகளும் வழங்கப்பட்டன. ஆனால் இணைப்பாட்சி நடைமுறைப்படுத்தப்பட்ட போது எரித்திரியாவின் உரிமைகள் படிப்படியாகக் குறைக்கப்பட்டன அல்லது மீறப்பட்டன.
எரித்திரியாவின் விடுதலைப் போராட்டம்
1962இல் மன்னர் ஹேயிலி லொஸ்சி ஏரித்தியா நாடாளுமன்றத்தைக் கலைத்து விட்டு அதனை எத்தியோப்பியவோடு வலுக்கட்டாயமாக இணைத்துக் கொண்டார். இது தான் ஏரித்தியர்களது சுதந்திரத்துக்கான போரைத் தொடக்கி வைத்தது. 1974ம் ஆண்டு இராணுவப் புரட்சி மூலம் ஹேயிலி செலாஸ்சி அரியணையில் இருந்து அகற்றப்பட்ட பின்னரும் சுகந்திரத்துக்கான எரித்தியாவின் போராட்டம் தொடர்ந்தது. மார்க்ஸ்சிஸ்ட் சார்பான எத்தியோப்பிய அரசின் இராணுவ ஆட்சி படைத்தளபதி மென்ஐிஸ்ட்டு ஹேயிலி மரியம் தலைமையில் இயங்கியது. 1960களில் ஏரித்தியாவின் விடுதலைப் போராட்டம் ஏரித்தியவின் விடுதலை முன்னனி தலைமையில் நடந்தது. 1970ல் இருந்த முன்னணியில் இருந்து சிலர் பிரிந்து சென்று எரித்தியன் மக்கள் விடுதலை முன்னனி என்ற அமைப்பை உருவாக்கினார்கள். 1970ம் ஆண்டு கடைசிப்பகுதியில் இபிஎல்எவ் எத்தியோப்பிய நாட்டுக்கு எதிராகப் போராடும் குழுகளுக்கு இடையில் முதல் இடத்தைப் பிடித்தது. அதன் தலைவராக இசியாஸ் அவ்வேர்கி செயல்ப்பட்டர். இபிஎல்எவ் எத்தியோப்பிய படைகளிடம் இருந்து கைப்பற்றிய ஆயுதங்களை எத்தியோப்பிய படைக்கு எதிராகப் பயன்படுத்தியது. 1977ல் இப்எல்எப் ஒரு அறிக்கையை வெளியிட்டது. அதில் "இபிஎல்எப் மட்டுமே ஏரித்திய மக்களின் ஏகப்பிரதிநிதி ஆவர். அந்த அமைப்போ எரித்திய மக்களின் சார்பில் பேசவல்ல சட்டபூர்வமான அமைப்பு என அறிவித்தது.
பில்போ பெருங்கோவில்
வெளி இணைப்புக்கள்
பகுப்பு:எசுப்பானியப் பேராலயங்கள்
எரித்திரியா
எரித்திரியாவின் விடுதலைப் போராட்டம்
1982இல் எத்தியோப்பியா 6 வது முறையாக எரித்தியாவுக்கு எதிராகப் பாரிய படையெடுப்பை மேற் கொண்டது. எத்தியோபபிய படையில் 120 000 ஆயிரம் படையினர் இருந்தனர். இதற்கு சிவப்பு நட்சத்திரம் எனப் பெயர் சூடப்பட்டது. 1984 மே மாதத்திலும் 1986இலும் அஸ்மேரா என்றா விமான தளத்தை இபிஎல்எவ் கொமான்டோ அணி ஊடுருவித்தாக்கியது. இத்தாக்குதலில் 40 விமானங்கள் அழிக்கப்பட்டன. ஆயுதக் களஞ்சியங்களும் எரி பொருள் சூதங்களும் ஏரியூட்டப்படடன. 1980ல் இபிஎல்எவ் எரித்தியாவின் வடகிழக்கே அவபெட் என்ற நகரில் அமைந்துள்ள எத்தியோப்பிய படையின் தலைமையகத்தை தாக்கி கைப்பற்றியது. அதே சமயம் ஏனைய ஆயுதப் போராட்டக் குழுக்கள் எத்தியோப்பாவிற்குள் ஊடுருவி தாக்கிக் கொண்டிருந்தார்கள்.
பேச்சுவார்த்தை
எரித்திரியா - எத்தியோப்பியா இரண்டுக்கும் இடையில் அமைதிப் பேச்சுவார்த்தை இடம் பெற்றது. அதற்கு அமெரிக்கா அனுசரணை வழங்கியது. 1991 மே மாதம் மெங்கிஸ்து அரசு கவிண்டது. மே நடுவில் மெங்ஐிஸ்து ஆட்சிப் பொறுப்பை ஒரு காப்பந்து அரசிடம் ஒப்படைத்து விட்டு நாட்டை விட்டோடி சிம்பாப்வேயில் அரசியல் புகலிடம் கோரினார். மே மாத கடைசியில் இரு தரப்புக்கும் இடையில் நடைபெற்ற போரை முடிவுக்குக் கொண்டு வர அமெரிக்கா தலைமையில் இலண்டனில் பேச்சுவார்த்தை நடந்தது. இபிஎல்எவ் உட்பட நான் போராளிக் அமைப்புக்கள் பேச்சுவார்த்தையில் பங்குபற்றின. எத்தியோப்பிய படைகளைக் களத்தில் புறமுதுகு கண்ட இபிஎல்எவ் தமது தாயகத்தை தமது கட்டுப்பாட்டுக்குள் கொண்டு வந்தது. மே 1991 இல் இபி எல்எவ் சுதந்திரம் பற்றி ஒரு நேரடி வாக்கெடுப்பு எடுத்து ஒரு நிரந்தர அரசை அமைக்கும் வரை நாட்டை ஆள எரித்திய இடைக்கால அரசை நிறுவியது. அரசுத் தலைவராக இபிஎல்எவ் தலைவர் இசையஸ் அவர்கள் நியமிக்கப்பட்டர். இபிஎல்எவ் இன் மத்திய குழு சட்டசமையாக மாறியது.
வெளி இணைப்புகள்
பகுப்பு:எரித்திரியா பகுப்பு:கிழக்கு ஆப்பிரிக்க நாடுகள் பகுப்பு:ஆப்பிரிக்க நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
ரைட்டர் (திரைப்படம்)
ரைட்டர் (Writer ) என்பது 2021ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். சமுத்திரக்கனி, திலீபன், இனியா ஆகியோர் நடித்துள்ள இப்படத்திற்கு கோவிந்த் வசந்தா இசையமைத்துள்ளார். படம் 24 திசம்பர் 2021 அன்று திரையரங்குகளில் வெளியிடப்பட்டது
கதைச் சுருக்கம்
ஒரு அப்பாவி ஆராய்ச்சி மாணவர் சம்பந்தப்பட்ட ஒரு சட்டவிரோத காவலில் ஒரு காவல் நிலையத்தில் எழுத்தாளர் ஒருவர் சிக்கிக் கொள்கிறார். அவனது குற்ற உணர்வும், வருத்தமும் பெருகிய நிலையில், அவனால் அந்த இளைஞனைக் காப்பாற்ற முடிந்ததா? என்பதுதான் கதையாகும்.
ஒலிப்பதிவு
ஒலிப்பதிவையும், இசையையும் இசையமைப்பாளர் கோவிந்த் வசந்தா மேற்கொண்டார். மேலும் இசைத் தொகுப்பில் இரண்டு பாடல்கள் இடம்பெற்றன. இசை உரிமையை திங்க் மியூசிக் வாங்கியுள்ளது.
பொய்யுண்டார்குடிகாடு ஊராட்சி
பொய்யுண்டார்குடிகாடு ஊராட்சி (Poyyundarkudikadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1224 ஆகும். இவர்களில் பெண்கள் 604 பேரும் ஆண்கள் 620 பேரும் உள்ளனர்.
ரைட்டர் (திரைப்படம்)
வெளியீடு
படம் 24 திசம்பர் 2021 அன்று திரையரங்குகளில் வெளியிடப்பட்டு, நேர்மறையான விமர்சனங்களைப் பெற்றது.
பொய்யுண்டார்குடிகாடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ரைட்டர் (திரைப்படம்)
வரவேற்பு
பர்ஸ்ட்போஸ்டின் ஆஷாமீரா ஐயப்பன் படதிதை 3.5/5 நட்சத்திரங்களுடன் மதிப்பிட்டார். "ரைட்டர் ஒரு நேர்மையான காவலரின் மனநலப் போராட்டத்தை வேறு எந்தப் படத்தையும் காட்டாத வகையில் சித்தரித்துள்ளார்- உள்நோக்கம் உண்மையானது மற்றும் நேர்மையானது" என்று குறிப்பிட்டார். பிஹைண்ட்வுட்ஸ் படத்தை 3/5 நட்சத்திரங்களுடன் மதிப்பிட்டது. "ரைட்டர் ஒரு திடமான அரசியல் படம். இது காவல் துறையின் பலவீனமான பக்கத்தைக் காட்டுகிறது" என்று கூறியது. தி டைம்ஸ் ஆஃப் இந்தியாவைச் சேர்ந்த லோகேஷ் பாலச்சந்திரன் 5க்கு 3 மதிப்பீட்டைக் கொடுத்து, "ரைட்டர் கண்டிப்பாக நேர்மையான நோக்கங்களைக் கொண்டவ. மேலும், அவர் கையாண்ட விஷயத்தைப் பார்க்கக்கூடியவர்" என்று எழுதினார். சினிமா எக்ஸ்பிரஸின் சுதிர் சீனிவாசன் 5 க்கு 3 மதிப்பீட்டை அளித்து, "படம் பல சுவாரஸ்யமான யோசனைகளைக் கொண்டுள்ளது. ஆனால் மிகவும் கசப்பான படம் அல்ல" என்று எழுதினார்.
பொய்யுண்டார்குடிகாடு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ரைட்டர் (திரைப்படம்)
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள் பகுப்பு:சமுத்திரக்கனி நடித்த திரைப்படங்கள்
பொய்யுண்டார்குடிகாடு ஊராட்சி
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய அணுசக்திக் கழகம்
இந்திய அணுசக்திக் கழகம் (Nuclear Power Corporation of India) இந்தியாவில் மும்பையில் இருந்து செயல்படும் மத்திய அரசின் புகழ் பெற்ற அரசு நிறுவனங்களில் ஒன்றாகும். இந்த நிறுவனம், அணுசக்தியை போதிய பாதுகாப்புடன் தயாரிக்கும் ஆராய்ச்சிகளில் தன்னிறைவு அடையவும், அதன் வழியாக மின்சாரம் தயாரித்து நமது நாட்டு மக்கள் மேம்பாடு அடைவதையும் குறிக்கோளாகக் கொண்டு செயல் பட்டு வருகிறது.
இந்த நிறுவனம் இந்தியாவின் அறிவியல் மற்றும் தொழில் நுட்பத்துறை அமைச்சகத்தின் கீழ் அமைந்த இந்திய அணு சக்தித்துறையின் நிருவாகத்தில் செயல்பட்டு வருகிறது.
இந்திய அணுசக்திக் கழகம் 1987ஆம் ஆண்டில் இந்திய அரசு துவங்கிய பொதுத் துறை நிறுவனமாகும்.‎ இந்நிறுவனம் அணுக்கரு எரிபொருள்களை பயன்படுத்தி அணுக்கரு அணுசக்தியில் இருந்து மின்சாரம் தயாரிப்பதை குறிக்கோளாகக் கொண்டு இந்தியாவில், நவம்பர் 27, 2010 தற்போதைய நிலவரப்படி, 20 அணுக்கரு அணுமின் ஆலைகளை ஐ எசு ஒ 14000 தரநிர்ணயத்துடன் இயக்கி வருகிறது. இவ்வாலைகள் இந்தியாவில் ஆறு இடங்களில் முறையே தாராப்பூர் (மகாராட்டிரம்), ராவட்பட்டா (ராஜஸ்தான்), நரோரா (உத்தரப் பிரதேசம்), கக்ரபார் (குஜராத்), கல்பாக்கம் (தமிழ் நாடு), கைகா (கர்நாடகா) ஆகிய இடங்களில் நிறுவப்பெற்றுள்ளன.‎ இந்தச் சாதனை மூலம் உலகில் அணு மின் நிலையங்களை இயக்குவதன் வழியாக மின்சாரம் தயாரிப்பதில் இந்தியா ஆறாவது இடத்தை பிடித்துள்ளது. இவ்வாறு மின்சாரம் தயாரிப்பதில் அமேரிக்கா, பிரான்ஸ், ஜப்பான், ரஷ்யா, கொரியா நாடுகள் முன்னிலை வகிக்கின்றன. மேலும் இதன் மூலமாக இந்தியாவில் அணு மின் நிலையங்களில் இருந்து தயாரிக்கும் மின்சாரத்தின் ஒட்டுமொத்த அளவு 4780 மெகா வாட் ஆக அதிகரித்துள்ளது.
மேற்கோள்கள்
பகுப்பு:இந்தியாவில் அணுசக்தி
இரயமங்கலம் ஊராட்சி
இரயமங்கலம் ஊராட்சி (Erayamangalam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1089 ஆகும். இவர்களில் பெண்கள் 557 பேரும் ஆண்கள் 532 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வழக்கில் இருந்து விலக்குரிமை
வழக்கில் இருந்து விலக்குரிமை (immunity from prosecution) என்பது குற்றவியல் குற்றங்களுக்காக குற்றஞ்சாட்டப்படுவதைத் தவிர்க்க குற்றஞ்சாட்டப்பட்டவர் அனுமதிக்கும் பன்னாட்டுச் சட்டத்தின் ஒரு கோட்பாடாகும். இவ்விலக்குரிமை இரண்டு வகைப்படும். முதலாவது செயல்பாட்டு விலக்குரிமை (functional immunity), இது அரசின் சில செயல்பாடுகளைச் செய்யும் மக்களுக்கு வழங்கப்படும் விலக்குரிமையாகும். இரண்டாவது, தனி விலக்குரிமை (personal immunity). இது சில அதிகாரிகளுக்கு அவர்கள் செய்த செயலின் காரணமாக அல்லாமல், அவர்கள் வகிக்கும் பதவியின் காரணமாக வழங்கப்படும் ஒரு விலக்கு. இது அதிகாரிகளின் தனிப்பட்ட நலனுக்காக அல்லாது, அரசுகள் திறம்பட செயல்பட வேண்டியதன் அவசியத்தை அடிப்படையாகக் கொண்டது.
தனிப்பட்ட விலக்குரிமையின் கீழ் இருக்கும் ஒரு நபர் பதவியை விட்டு வெளியேறி, ஒரு குற்றச் செயலைச் செய்து, செயல்பாட்டு விலக்குரிமையால் உள்ளடக்கப்பட்டால், தனிப்பட்ட விலக்குரிமை வழக்கம் போல் அகற்றப்படும். இதுவே பிரபுக்கள் சபையில் அகுசுத்தோ பினோச்சே வழக்கில் நடந்தது. செனட்டர் பினோச்சே, ஆங்கிலேயச் சட்டத்தின் கீழ், செயல்பாட்டு விலக்குரிமையின் கீழ் இல்லாத குற்றச்சாட்டுகளை மட்டுமே எதிர்கொள்வதற்கும், நாடுகடத்தலுக்கான தனிச் சோதனைகளைச் சந்திப்பதற்காகவும் ஒப்படைக்கப்பட்டார்.
வெளி இணைப்புகள்
பகுப்பு:குற்றவியல் சட்டம் பகுப்பு:அனைத்துலகச் சட்டம்